I. L'article 9.6 de l'Estatut d'autonomia de Catalunya disposa que són competència exclusiva de la Generalitat les competències sobre biblioteques que no siguin de titularitat estatal.
En ús d'aquesta competència exclusiva la Generalitat dictà la Llei 4/1993 de 18 de març del Sistema bibliotecari de Catalunya.
Aquesta Llei regula el Sistema de lectura pública de Catalunya i fa una molt extensa remissió a la potestat reglamentària de la Generalitat a l'article 41 completada per altres remissions de caràcter més concret entre les que són especialment rellevants les de l'article 32.3 i la disposició transitòria tercera.
Aquesta àmplia crida al Reglament està perfectament justificada en la regulació d'unes biblioteques de titularitat pública o voluntàriament adscrites al sistema públic.
La Generalitat és competent i el Govern està legalment habilitat per aprovar la norma que se sotmet a la consideració de la Comissió.
La tramitació del Projecte s'ha fet correctament d'acord amb el que disposen els articles 61 a 66 de la Llei 13/1989 de 14 de desembre d'organització procediment i règim jurídic de l'Administració de la Generalitat de Catalunya.
L'expedient tramès permet seguir amb minuciositat el llarg procés d'elaboració de la norma que s'inicia l'any 1993.
Tanmateix la Memòria està datada del 19 de febrer de 1998.
Respecte al contingut del Projecte cal fer les següents observacions:
Article 2.3.a): La redacció podria donar a entendre que existeix una obligació per a les diputacions d'adquisició de la totalitat dels fons.
Això no és així com es dedueix de la següent lletra b) i del que disposa l'article 37.3 de la Llei 4/1993.
Seria mes clar substituir amb fidelitat al text de la Llei "Adquisició de fons" per "Suport a l'adquisició de fons".
Article 2.4: La delegació o assignació és unilateral encara que necessiti acceptació.
Per tant no es formalitza en un conveni.
Seria més correcte tècnicament dir que la delegació o assignació requerirà l'acord d'un conveni entre el Departament de Cultura i la Diputació corresponent.
Article 4.3: Els criteris que s'ofereixen en virtut del mandat legal per la conclusió de convenis entre municipi i comarca són probablement insuficients per assegurar l'acord entre les dues corporacions locals.
Per bé que és molt difícil destriar més les responsabilitats respectives més claredat i profunditat dels criteris garantiria millor l'acord.
Articles 7 a 11: Després de debat en la fase d'elaboració del Projecte l'opció presa ha estat la de no modificació en res del règim general de la funció pública tret de les especificitats tècniques del personal.
Aquesta solució és jurídicament correcta.
Per evitar problemes interpretatius però s'hauria de fer constar el caràcter merament complementari de la normativa del Projecte respecte a la normativa general de funció pública.
Desapareixerien alguns punts conflictius detectats en el procés d'elaboració com per exemple el caràcter funcionarial o laboral o la participació necessària de l'Escola d'Administració Pública en els tribunals.
En aquests supòsits cal atenir-se al que disposa la normativa vigent en matèria de funció pública.
Disposició transitòria segona: Malgrat significar una excepció a les exigències de la Llei la norma és lícita pel seu caràcter transitori i de respecte de drets adquirits.
Pot elevar-se al Govern per a la seva aprovació el Projecte de decret sobre els serveis i el personal del sistema de lectura pública de Catalunya un cop considerades les observacions fetes en el cos del Dictamen cap de les quals té el caràcter d'essencial.